डाइंग डिक्लेरेशन, सुसाइड नोट साबित करते हैं गुर्जर, विजय और अजीत का जुर्म: काेर्ट
अम्बालासिटी/नारायणगढ़ | पंकजखन्ना ने आत्महत्या क्यों की। ऐसी क्या परिस्थितियां थी जो उसे यह कदम उठाना पड़ा। उसे अपनी मौत के जिम्मेदार लोगों के नाम क्यों बताने पड़े? जब एडिशनल सेशन जज डॉ. संजीव आर्य ने केस ट्रायल के दौरान दोनों पक्षों को सुना तो यह बात साबित हो गई कि अजीत और विजय ने रामकिशन गुर्जर के साथ मिलकर पंकज के सामने ऐसे हालात पैदा कर दिए कि उसे यह कदम उठाना पड़ा। इसे लेकर कोर्ट ने 76 पेज के आदेश में तीन ऐसे महत्वपूर्ण बिंदुओं पर चर्चा भी की है, जिनके आधार पर आरोपियों पर दाेष साबित होते हैं।
1. क्या पंकज खन्ना इतने मानसिक तनाव में था जो उसकी सहनशीलता को पार कर गई। दोषियों द्वारा की गई मानसिक और शारीरिक प्रताड़ना दुर्व्यवहार के चलते उसे मौत को गले लगाना पड़ा। कोर्ट ने माना कि दोषियों ने मिलीभगत करके ऐसे हालात पैदा कर दिए कि उसके सम्मानजनक जीवन को ठेस पहुंची। इससे उसे भविष्य में जीना नामंजूर हो गया और उसे जीवनलीला समाप्त करनी पड़ी।
2. क्या दोषियों द्वारा पंकज खन्ना को उकसाया या भड़काया गया कि उसने छोटी उम्र में जहरीला पदार्थ खा लिया और मरने से पहले डाइंग डिक्लेरेशन और सुसाइड नोट में मौत के कारण और दोषियों को जिम्मेदार ठहराया।
गवाही पर रिकॉर्ड पर यह बातें मौजूद हैं कि पंकज खन्ना ने एमएलए के खिलाफ लिखा। इस कारण रामकिशन उससे रंजिश रखने लगा। अजीत और विजय ने पंकज खन्ना को एफआईआर नंबर 159 वर्ष 2008 में आपराधिक धाराओं के तहत फंसा दिया। पंकज की गरिमा और सम्मान को ठेस पहुंचाई गई जिस वजह से उसने सुसाइड कर लिया।
3. क्या सरकार और शिकायतकर्ता पक्ष दोषियों के जुर्म को निसंदेह साबित करने में सफल रही है। कोर्ट ने यह माना कि मरने से पहले जो डाइंग डिक्लेरेशन सुसाइड नोट छोड़ा गया, संबंधित गवाहों के बयान निसंदेह दोषियों का जुर्म साबित करते हैं।
रामकिशनको बचाना चाहती थी पुलिस| पंकजखन्ना का सुसाइड नोट शिकायतकर्ता यशपाल खन्ना ने पुलिस को सौंपा था। पुलिस ने जांच के दौरान उसे हेड राइटिंग मिलाने के लिए नहीं भेजा था। चूंकि इस केस से जुड़े गवाह यशपाल खन्ना, गौरव मेहंदीरत्ता, ओमप्रकाश शिव चानना को सुनने के बाद यह साबित होता है कि सुसाइड नोट सही है और वह पहले दिन पुलिस को सौंप दिया गया था। कोर्ट से सजा पा चुके दोषियों के एडवोकेट का कहना है कि वह इस मामले को हाईकोर्ट में चुनौती देंगे।
पूर्व विधायक रामकिशन गुर्जर को सेंट्रल जेल लेकर जाते पुलिस कर्मी।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva